b'\n_START_ARTICLE_\nSupsaharska Afrika\n_START_PARAGRAPH_\nSupsaharska Afrika je podru\xc4\x8dje u Africi koje se nalazi ju\xc5\xbeno od Sahare, a koristi se za ozna\xc4\x8davanje zemalja Afrike koje se ne smatraju dijelom Sjeverne ili nekih podru\xc4\x8dja Zapadne Afrike. U Europi i Americi tijekom 19. stolje\xc4\x87a Supsaharska Afrika je bila poznata kao Crna Afrika ili Tamna Afrika, dijelom zbog rase uro\xc4\x91eni\xc4\x8dkih naseljenika, a dijelom zbog velikog dijela koji Zapadnjaci nisu u potpunosti kartirali ili istra\xc5\xbeili (Afrika je ponekad u cijelosti bila ozna\xc4\x8dena kao "crni kontinent"). Ti su termini danas zastarjeli, te su se \xc4\x8desto smatrali uvredljivima. Hegel i ostali pisci toga vremena preferirali su neutralnu frazu Afri\xc4\x8dka gorja \xc4\x8dija je prvotna namjera bilo ozna\xc4\x8davanje afri\xc4\x8dke unutra\xc5\xa1njosti u suprotnosti s obalnim regijama._NEWLINE_Od zavr\xc5\xa1etka posljednjeg ledenog doba sjeverna i supsaharska regija Afrike bile su odvojene ekstremno surovom klimom koja je karakterizirala ra\xc5\xa1trkano naseljenu Saharu. Ta klima je formirala u\xc4\x8dinkovitu prepreku koju je prekidao jedino tok rijeke Nil. Moderni termin supsaharski odgovara standardnom prikazu sjevera na vrhu i juga na dnu. Tropska Afrika je alternativna moderna oznaka povezana s rije\xc4\x8dju afrotropski, koja se koristi za raznolikost regionalne ekologije. Kad bi se taj termin ipak strogo primijenio, onda bi on isklju\xc4\x8divao Ju\xc5\xbenu Afriku \xc4\x8dija se ve\xc4\x87ina nalazi izvan pojasa obratnica._NEWLINE_Podjela Afrike na ove dvije, \xc5\xa1iroke regije tako\xc4\x91er se uzdigla iz povijesnih i geopoliti\xc4\x8dkih razmatranja. Na Zapadu su se sjevernoafri\xc4\x8dki naseljenici op\xc4\x87enito percipirali da su prete\xc5\xbeito kavkazoidi. Usprkos tome \xc5\xa1to te termine sada osporavaju antropolozi i ostali znanstvenici, Sjevernoafrikanci su se oduvijek prili\xc4\x8dno razlikovali od ve\xc4\x87ine crnaca iz Supsaharske Afrike._NEWLINE_\xc5\xa0tovi\xc5\xa1e, ljudi Sjeverne Afrike govore jezicima koji su blisko povezani i pripadaju afroazijatskoj jezi\xc4\x8dnoj obitelji za razliku od ostatka kontinenta u kojem stanovni\xc5\xa1tvo prete\xc5\xbeito govori nilosaharskim i nigerokongoanskim. Sjeverna Afrika se integrirala unutar Bliskog istoka i Isto\xc4\x8dnog Mediterana jo\xc5\xa1 od razdoblja antike. Egipat je primjerice transkontinentalna dr\xc5\xbeava u kojoj je maleni dio zemlje (Sinajski poluotok) geografski smje\xc5\xa1ten u Jugozapadnoj Aziji. Uvo\xc4\x91enje isto\xc4\x8dnog kr\xc5\xa1\xc4\x87anstva i islama u regiju jo\xc5\xa1 je ja\xc4\x8de utvrdilo ovu percepciju i samopercepciju._NEWLINE_Problemati\xc4\x8dno grupiranje afri\xc4\x8dkih dr\xc5\xbeava u geopoliti\xc4\x8dke regije zajedno s percepcijama pripisanim takvim podjelama--posebice one utemeljene na idejama rase i etniciteta--ispunjene su inherentnim paradoksima. Sudan se primjerice smatra sjevernoafri\xc4\x8dkom zemljom, iako su njegovi stanovnici prete\xc5\xbeito crna\xc4\x8dki Afrikanci._NEWLINE_Uz malene iznimke Mauricijusa i Ju\xc5\xbene Afrike supsaharska je Afrika poput ostatka kontinenta jedna od najsiroma\xc5\xa1nijih regija na svijetu koja jo\xc5\xa1 uvijek pati od naslije\xc4\x91a kolonijalnog osvajanja i okupacije, neokolonijalizma, inter-etni\xc4\x8dkih konflikata i politi\xc4\x8dkog razdora. U regiji se nalaze brojne zemlje koje pripadaju najslabije razvijenim zemaljama na svijetu. (Vidi Ekonomija Afrike.)\n_START_SECTION_\nDr\xc5\xbeave supsaharske Afrike\n_START_PARAGRAPH_\nTo\xc4\x8dan polo\xc5\xbeaj razdijelne linije izme\xc4\x91u dviju regija nije jasno definiran zbog diskontinuiranih i nejasnih prijelomnih to\xc4\x8daka izme\xc4\x91u dr\xc5\xbeavnih granica, ekologij\xc3\xa2 i etnicitet\xc3\xa2. Supsaharska Afrika prema jednoj klasifikaciji dviju regija uklju\xc4\x8duje \xc4\x8detrdeset osam dr\xc5\xbeava. Od ukupnog se broja njih \xc4\x8detrdeset i dvije nalaze na afri\xc4\x8dkom kopnu. Ostalih \xc5\xa1est dr\xc5\xbeava, koji se tako\xc4\x91er smatraju dijelom supsaharske Afrike, \xc4\x8dine \xc4\x8detiri oto\xc4\x8dne dr\xc5\xbeave u jugozapadnom dijelu Indijskog oceana (Madagaskar, Komori, Mauricijus i Sej\xc5\xa1eli) i dvije oto\xc4\x8dne dr\xc5\xbeave u Atlantskom oceanu (Zeleni Rt i S\xc3\xa3o Tom\xc3\xa9 i Pr\xc3\xadncipe). Prema toj klasifikacijskoj shemi, zemlje Supsaharske Afrike su:'